Moren hennes var hjemmeværende husmor og faren var togfører. Hun begynte å ta sangtimer allerede i ung alder ved den lokale musikkskolen i hjembyen. 14 år gammel begynte hun på et musikkgymnasium i București, og etter artium studerte hun sang ved musikkhøyskolen i byen. Hun avsluttet studiet 23 år gammel med sin diplomforestilling som «Mimi» i Giacomo Puccinis . Etter kommunismens sammenbrudd kunne hun forlate hjemlandet og ble engasjert ved Royal Opera House i London, hvor hun debuterte som «Zerlina» i Mozarts . Hun ble raskt en av de mest berømte operasangerinner i Europa. I 1992 sang hun første gang i Wiener Staatsoper, så i Hamburg og i 1993 ved Metropolitan Opera i New York. Angela Gheorghiu har også spilt inn flere CD-er.